मख’जाथावदि, 2020 मायथाइनि 30 डिसेम्बरखालि धेकियाजुलिनि बेलशिरिनि बालाबारीआव खुंनाय दुलाराय बर’ फरायसा आफादनि शनितपुर जिल्लानि बोसोरारी जथुमआव बाहागो लानानै बिटिसिनि गाहाइ मावफुंगिरि सोद्रोमा प्रमद बर’आ हुंखार होदोंमोन दि, फैबाय थानाय 10 साननि गेजेरावनो हाग्रामा महिलारीआ जेलआव थांगोन होननानै। नाथाय दिनै नै खावसे दान बारलांनायनि उनावबो बिपिएफनि आफादगिरि हाग्रामा महिलारीआ जेलआव थांनायखौ नुनो मोननाय जायासै। उल्थायै जाख्ल’नायनि बेरेखा केस होनाय थिकादारफोरखौ दोलोआव सोनानै लानायखौ नोजोरआव गोग्लैदों।